་ལྟ་བུར་གསལ་བ་ཡིཿ
ཐུགས་ཀའི་ཧྲཱིཿལས་འོད་འཕྲོས་པསཿཡེ་ཤེས་སེམས་དཔའ་སྤྱན་དྲངས་གྱུར།སྤྱན་ཝེན་ནི།ཧྲཱིཿབདེ་ཆེན་རྣམ་པར་དག་པའི་ཀློང་ཡངས་ནསཿབཅོམ་ལྡན་ལྷ་མཆོག་མགོན་པོ་ཆེ་དཔག་མེདཿ
འཁོར་བཅས་མ་ལུས་ཐུགས་རྗེའི་དབང་གིས་ནིཿའདིར་གཤེགས་མཆོག་དང་ཐུན་མོང་དངོས་གྲུབ་སྩོལཿབཛྲ་ས་མཱ་ཛཿཛཿཧཱུྃ་བཾ་ཧོཿས་མ་ཡ་ཏིཥྛ་ལྷནཿམཆོད་པ་ནི།མེ་ཏོག་བདུག་སྤོས་མར་མེ་
དྲིཿཞལ་ཟས་སྒྲ་སྙན་ཕྱི་མཆོད་འབུལཿགཟུགས་སྒྲ་དྲི་རོ་རེག་བྱ་ཆོསཿའདོད་ཡོན་མ་སྤངས་ནང་མཆོད་འབུལཿགཉིས་མེད་མཉམ་སྦྱོར་བདེ་བ་ཆེཿགསང་བ་མཆོག་གི་མཆོད་པ་འབུལཿམ
ཧཱ་པཱུ་ཛ་ཧོཿབསྟོད་པ་ནི།ཧྲཱིཿཆོས་དབྱིངས་དང་ལས་རང་བྱུང་རང་ཤར་བའིཿའགྲོ་བའི་འཆི་བདག་འཇོམས་མཛད་བཅོམ་ལྡན་འདསཿརྒྱལ་བ་ཀུན་གྱི་གསུང་གི་དབང་ཕྱུག་ལྷཿབཅོམ་ལྡན་ཚེ་
དཔག་མེད་ལ་ཕྱག་འཚལ་བསྟོད།འཟླས་པ་ནི།ཧྲཱིཿབདག་གི་ཟུགས་ཀར་འདབ་བརྒྱད་ཟླ་སྟེང་ཧྲཱིཿམཐའ་སྐོར་སྔགས་ཕྲེང་དམར་གསལ་གཡས་བསྐོར་དུཿརང་སྦས་འཁོར་ཞིང་ཧྲཱིཿལས་འོད་ཟེར་ནིཿ

ལྕགས་ཀྱུ་ལྟར་འཕྲོས་ཚེ་སྲོག་དཔལ་འབྱོར་ཀུནཿའུབ་བསྡུས་བདག་ཐིམ་རྡོ་རྗེའི་སྐུར་གྱུར་ཏེཿསྣང་ལ་རང་བཞིན་མེད་པའི་རོལ་པར་གྱུརཿཨོཾ་ཨཱཿཧཱུྃ་བཛྲ་ཛྙཱ་ན་ཨ་ཡུ་ཥེ་ཧཱུཾ་ཛྷ
ནྲྀ་ཛཿསརྦ་སིདྡྷི་ཕ་ལ་ཧཱུྃ་ཨཱཿཞེས་ཅི་ནུས་བཟླས་སོ།།མཐུན་པགྱེད་ནི།དཀྱིལ་འཁོར་སྲུབ་རྫས་དང་བཅས་པ།སྭ་བྷཱ་ཝས་སྦྱང་།སྟོང་པའི་དབྱིངས་སུ་འབྱུང་བཞི་རི་མ་བརྩེགས་རི་རབ་དང་བཅས་པའི་སྟེང་དུ་སྣ་ཚོགས
རྡོ་རྗེའི་ལྟེ་བར་བྷྲཱུྃ་ལས་ཐར་པ་ཆེན་པོའི་གཞལ་ཡས་ཁང་གྲུ་བཞི་སྒོ་བཞི་པ་མཚན་ཉིད་ཐམས་ཅད་ཡོངས་སུ་རྫོགས་པའི་དབུས་སུ་པྃ་ལས་པདྨ་དང་ཨ་ལས་ཟླ་བའི་དཀྱིལ་འཁོར་གྱི་སྟེང་དུ་ཧྲཱིཿཡིག།
ཡོངས་སུ་གྱུར་པ་ལས་བཅོམ་ལྡན་འདས་མགོན་པོ་ཚེ་དཔག་ཏུ་མེད་པ་སྐུ་མདོག་པདྨ་རཱ་གའི་ལྷུན་པོ་ལྟ་བུ།ཞལ་གཅིག་ཕྱག་གཉིས་པ་ཞི་ཞིང་འཛུམ་པའི་ངང་ཚུལ་ཅན།ཕྱན་གཉིས་མཉམ་གཞག།
གི་སྟེང་ན་འཆི་མེད་བདུད་རྩིས་གང་བའི་བུམ་པ་འཛིན་པ།མཐོན་མཐིང་རལ་པའི་ཅོད་པན་ཅན་རིན་པོ་ཆེའི་དབུ་རྒྱན་སྙན་ཆ་གདུ་བུ་སོགས་རྒྱན་ཐམས་ཅད་ཀྱིས་སྤྲས་པ།ལྷའི་དར་སྐུ་ཚོགས་པའི་ཅོད
པནན་ལྷབ་ལྷུབ་ཏུ་འཕྱང་བ།ཤིན་ཏུ་བཟང་པོའི་ངང་ཚུལ་ཅན།རྡོ་རྗེའི་སྐྱིལ་མོ་ཀྲུང་གིས་བཞུགས་པའོ།།འདབ་མ་བརྒྱད་ཀྱི་ཤར་དུ་ལཱ་སྱེ་མ་དཀར་མོ་མེ་ལོང་འཛིན་པ།ལྷོར་མཱ་ལེ་མེ་

མཐིང་ག་རིན་པོ་ཆེའི་ཕྲེང་བ་འཛིན་པ།ནུབ་ཏུ་གཱིརྟི་མ་དམར་མོ་པི་ཝཾ་འཛིན་པ།བྱང་དུ་ནཱིནྟི་མ་ལྗང་གུ་གར་གྱི་ཕྱག་རྒྱ་མཛད་པ།མེར་དྷཱུ་པེ་མ་དཀར་མོ་སྤོས་ཁང་འཛིན་པ།བདེན་བྲལ་དུ་
མེ་ཏོག་མ་སེར་མོ་མེ་ཏོག་འཛིན་པ།རླུང་ངུ་མར་མེ་མ་དམར་མོ་མར་མེ་འཛིན་པ།དབང་ལྡན་དུ་དྲི་ཆབ་མ་ལྗང་གུ་དུང་ཆོས་འཛིན་པ།ཤར་སྒོར་ལྕགས་ཀྱུ་མ་དཀར་མོ་ལྕགས་ཀྱུ་འཛིན་པ།ལྷོ་སྒོར་ཞགས་པ
མ་སེར་མོ་ཞགས་པ་འཛིན་པ།ནུབ་སྒོར་ལྕགས་སྒྲོག་མ་དམར་མོ་ལྕགས་སྒྲོག་འཛིན་པ།བྱང་སྐོར་དྲིལ་བུམ་ལྗང་གུ་དྲིལ་བུ་འཛིན་པ།ཐམས་ཅད་ཀྱང་གཡོན་ཚེའི་བུམ་པ་འཛིན་པ།མཛེས་ཤིང
ཡིད་དུ་འོང་བ།ལྷའི་ན་ཆུང་ལང་ཚོ་གསར་པའི་ངང་ཚུལ་ཅན།།ཕུན་སུམ་ཚོགས་པའི་རྒྱན་ཐམས་ཅད་ཀྱིས་བརྒྱན་པ།སྐྱིལ་ཀྲུང་ཕྱེད་པའི་སྟབས་ཀྱིས་བཞུགས་པའོ།།དེ་རྣམས་ཀྱི་སྤྱི་བོར་ཨོཾ།མགྲིན་
པར་ཨཱཿསྙིང་གར་ཧཱུྃ།ཧཱུྃ་ལས་འོད་ཟེར་འཕྲོས་པས་རང་འདྲའི་ཡེ་ཤེས་སེམས་དཔའ་སྤྱན་དྲངས་པར་བསམས་ལ།ཧྲཱིཿམགོན་པོ་ཐུགས་རྗེ་ཆེ་ལྡན་པའི།།ཡེ་ཤེས་ཆེན་པོ་ཆེ་ཡི་ལྷ།།ཆོས་སྐུ་སྤོས་དང་།
བྲལ་བ་ལས།།གཟུགས་སྐུའི་རོལ་པར་བཞེངས་ནས་ནི།།སྨོན་ལམ་ཐུགས་རྗེའི་དམ་ཚིག་གིས།།གནས་འདིར་སྤྱན་འདྲེན་གཤེགས་སུ་གསོལ།།ཨེ་ཧྱེ་ཧི་བྷ་ག་ཝཱན་མ་ཧཱ་ཀཱ་རུ་ཎི་ཀ་དྲྀ་ཤྱ་ཧོཿབཛྲ་ས

མཱ་ཛཿཞེས་རྒྱན་དྲངས་པའི་ལྷ་ཚོགས་རྣམས།ཛཿཧཱུྃ་བཾ་ཧོཿས་དམ་ཚིག་པ་དང་གཉིས་སུ་མེད་པར་གྱུར་པ་ལ།མཆོད་པ་ནི།འཇིག་རྟེན་འདིའམ་གཞན་དག་ན།།ལྷ་ཡི་ཆུ་བོ་གདྷཱ་སོགས།
མཆོད་ཡོན་ཇི་སྙེད་ཡོད་པ་ཀུན།།བཅོམ་ལྡན་འཁོར་དང་བཅས་ལ་འབུལ།།ཨོཾ་བྷ་ག་ཝ་ཏེ་ཨཱ་ཡུརྫྫ་ན་ས་པ་རི་ཝཱ་ར་ཨཏྲཱཾ་པྲ་ཏཱིཙྪ་སྭཱ་ཧཱ།དེ་བཞིན་དུ།དྭངས་བསིལ་རྟོག་མེད་ཡིད་འོང་བའི།།ཞབས་བསིལ།
ཇི་སྙེདཿཔ་དྱཾ།ཐང་སྐྱེས་ཆུ་སྐྱེས་ལ་སོགས་པ།།མེ་ཏོག།པུཥྤེ།ལྷན་ཅིག་སྐྱེས་དང་སྦྱར་བ་ཡི།།བདུག་སྤོས།དྷཱ་པེཿཉི་ཟླ་ནོར་བུའི་འོད་ལ་སོགས།།སྣང་གསལ།ཨཱ་ལོ་ཀེཿ
ཙནྡན་གུར་གུམ་ཆུ་རྒྱུན་སོགས།།དྲི་ཆབཿགནྡྷེཿབཟའ་བཅའ་བཏུང་བའི་བྱེ་བྲག་སོགས།།ཞལ་ཟས།ནཻ་ཝི་དྷཱཿལྷ་ཡི་སིལ་སྙན་གླུ་དབྱངས་སོགས།།རོལ་མོ།ཤབྡ་པྲ་ཏཱིཙྪ་སྭཱ་ཧཱ།ཞིང་འདི
འདོད་ཡོན་སྣ་ལྔ་ཡིས།།མཁས་པ་དག་གིས་ཡོངས་བཀང་སྟེ།།དངོས་གྲུབ་འདོད་པ་སྦྱིན་པའི་ཕྱིར།།ཉིན་རེ་ཤེས་རབ་ཅན་གྱིས་འབུལ།།པཉྩ་ཀཱ་མ་གུ་ཎ་བཛྲཱི་པཱུ་ཛི་ཏེ་ཨཱཿཧཱུྃ།ཞིང་འདི་རིན་ཆེན་སྣ་བདུན་
གྱིས།།མཁས་པ་དག་གིས།དངོས་གྲུབ།ཉིན་རེཿསཔྟ་མ་ཧཱ་རཏྣ་སོགས།རང་བྱུང་གདོད་ནས་རྣམ་དག་བདུད་རྩིའི་མཆོགཿརྩ་བརྒྱད་ཡན་ལག་སྟོང་སྦྱར་ཨ་མྲྀ་ཏཿདམ་ཚིག་རྫས་མཆོག་བདུད་རྩིའི་

མཆོད་པ་འདིསཿའཆི་མེད་དཀྱིལ་འཁོར་ལྷ་ཚོགས་མ་ལུས་མཆོད།མ་ཧཱ་པཉྩ་ཨ་མྲྀ་ཏ་ཁ་རཾ་ཁཱ་ཧི།ཆོས་སྐུ་སྣང་མཐའ་ལོངས་སྐུ་འཆི་མེད་ལྷ།།སྤྲུལ་སྐུ་པད་འབྱུང་ལོ་ཆེན་བཻ་རོ་རྗེ།།སྐལ་ལྡན་ཆོས་བདག
དངོས་བརྒྱུད་བླ་མ་ལ།།རྣམ་དག་བདུད་རྩིའི་དམ་རྫས་མཉེས་མཆོད་འབུལ།།མ་ཧཱ་པཉྫ།བཅོམ་ལྡན་བདེ་བར་གཤེགས་པ་ཚེ་དཔག་མེད།།རྒྱལ་ཀུན་དགྱེས་སྒོང་རྡོ་རྗེའི་ལྷ་མོ་བརྒྱད།།ལས་བཞི་སྒྲུབ
མཛད་སྒོ་མ་བཞི་རྣམས་ལ།།རྣམ་དག་བདུད་རྩིའི་མ་ཧཱ་པཉྩཿདཔའ་བོ་མཁའ་འགྲོ་ཆོས་སྐྱོང་སྲུང་མའི་ཚོགས།།ཞིང་སྐྱོང་གཞི་བདག་མཆོད་འོས་རྒྱ་མཚོ་དང་།།སྲིད་གསུམ་ཀ་དག་རྒྱལ་བའི
དཀྱིལ་འཁོར་ལ།།རྣམ་དག་བདུད་རྩིའི་དམ་རྫས་མཉེས་མཆོད་འབུལ།།མ་ཧཱ་པཉྩ་ཨ་མྲྀ་ཏ་ཁ་རཾ་ཁཱ་ཧི།ཨོཾ་ཨཱཿཧཱུྃ་གིས་བདུད་ཅི་ཀྱང་།བསྟོད་པ་ནི།རང་བཞིན་རྣམ་དག་ཆོས་དབྱིངས་ངང་ཉིད་ལས།
སྙིང་རྗེས་གཟུགས་སྐུའི་རྣམ་རོལ་ཅིར་ཡང་སྟོན།།ནམ་མཁའ་ལྟ་བུར་ཁྱབ་པའི་བཅོམ་ལྡན་འདས།།མགོན་པོ་ཚེ་དཔག་མེད་ལ་ཕྱག་འཚལ་བསྟོད།།ཁྱོད་སྐུ་པདྨ་རཱ་གའི་ལྷུན་པོ་ལ།།ཉིན་བྱེད་འོད་ཟེར
འབུམ་གྱིས་འཁྱུད་པ་བཞིན།།མཚན་དཔེའི་གཟི་བྱིན་ཀུན་ནས་ལྷམ་མེ་བ།།བཅོམ་ལྡན་ཚེ་དཔག་མེད་ལ་ཕྱག་འཚལ་བསྟོད།།རབ་མཛེས་པདྨ་ཟླ་བའི་ཁྲི་སྟེང་དུ།།ས་བོན་ཧྲཱིཿལས་མཚན་དཔེའི་སྐུར་སྣང་བ།།

ཏིང་འཛིན་ཕྱག་རྒྱས་བདུད་རྩིའི་བུམ་པ་འཛིན།།འགྲོ་བའི་འཆི་བདག་འཇོམས་ལ་ཕྱག་འཚལ་བསྟོད།།བཅོམ་ལྡན་ཐུགས་ལས་རྣམ་རོལ་སྒྱུ་འཕྲུལ་གར།།མཛེས་སྡུག་ལང་ཚོའི་འོད་
ཆགས་དཔལ་མོའི་གཟུགས།།ལྷ་རྫས་གོས་རྒྱན་འཆང་བའི་སེམས་མ་མཆོག།འཆི་མེད་འདོད་དགུའི་དཔལ་སྩོལ་བརྒྱད་ལ་བསྟོད།།ཚད་མེད་བདེ་ཆེན་དག་པའི་རང་བཞིན་ལས།།ལས་བཞིའི་ཕྲིན
ལས་གར་གྱི་རོལ་རྩེད་ཀྱིས།།གཞལ་ཡས་སྒོ་སྐྱོང་རྡོ་རྗེའི་ལྷ་མོ་བཞི།།འཁོར་ཚོགས་སྤྲུལ་པར་བཅས་ལ་ཕྱག་འཚལ་བསྟོད།།བཟླས་པ་བྱ་བ་ནི།བདག་མདུན་བུམ་པའི་ལྷ་ཚོགས་ཐུགས་ཀར་ཧྲཱིཿ
དམར་གསལ་སྔགས་ཀྱི་ཕྲེང་བས་གཡས་སུ་བསྐོར།།སླར་ཡང་རང་སྲོག་ཧྲཱིཿཡིག་འབར་བ་ལས།།འོད་འཕྲོས་ལྷ་ཚོགས་རྣམས་ཀྱི་ཐུགས་རྒྱུད་བསྐུལ།།སྥ་ར་ཎ་ཕཊ།མདུན་བསྐྱེད་ཐུགས་པས།
འོད་ཟེར་དཔག་མེད་འཕྲོས།།ཕྱོགས་བཅུའི་རྒྱལ་བ་སྲས་བཅས་ཐུགས་རྒྱུད་བསྐུལ།།སཾ་ཧ་ར་ཎ་ཧཱུྃ།སྐུ་གསུང་ཐུགས་ཀྱི་བྱིན་རླབས་དངོས་གྲུབ་བསྡུས།།ལྷ་ཚོགས་དྲངས་པའི་སྲོག་གི་ཧྲཱིཿ
ལ་ཐིམ།།བོ་དྷི་ཙིཏྟ་ཨཱ་ཡུ་པུཎྱེ་ཛཿཧཱུྃ་བཾ་ཧོཿཧྲཱིཿལས་ལྷ་མོ་བཞི་དང་འོད་ཟེར་འཕྲོས།།སྟོང་གསུམ་ཚེ་བཅུད་འབྱུང་ལྔའི་དྲངས་མ་ཀུན།།འུབ་བསྡུས་ཧྲཱིཿར་ཐི་མ་གཟི་བྱིན་ནུས་སྟོབས་བསྐྱེད།

མི་ཤིགས་རྡོ་རྗེའི་དམ་ཚིག་མཆོག་ཏུ་གྱུར།།ཞེས་པའི་དོན་ནན་ཏན་དུ་བསྒོཟླ་ལ་མདུན་བསྐྱེད་ལ་དམིགས་ནས་བཟླས་པ་ཅི་ནུས་བྱ།བུམ་བཟླས་ནི།གཟུངས་ཐག་ལ་འཇུས་ཏེ།རང་སྲོག་སྔགས་ཀྱི་འོད་ཟེར་གཟུངས
ཐག་ལ།།འཁྲིལ་ཏེ་བུམ་པའི་ལྷ་ཚོགས་ཐུགས་ཀར་ཞུགས།།དེ་དག་སྐུ་ལས་བྱང་སེམས་བདུད་རྩིའི་རྒྱུན།།བབས་པས་བུམ་ཆུར་གཉིས་མེད་རོ་གཅིག་གྱུར།།ཞེས་བསྒོམ་ཞིང་འབྲས་པ་བརྒྱ་རྩ་སོགས།།
ས་ལ་མཆོད་ཡོན་ཕུལ།སླར་ཡང་སྦུབ་རྫས་ཐམས་ཅད་ལ་དམིགས་ཏེ།ཚེ་ཡི་རིག་འཛིན་ཆོས་སྲུང་ཚོགས་རྣམས་ཀྱིས།།འཁོར་འདས་ཀུན་གྱི་ཚེ་ཡི་དངོས་གྲུབ་ཀུན།།དཀར་དམར་འོད་ཀྱི་རྣམ་པ་ཅན་དུ་བསྡུས།།
ཐམས་ཅད་ཆགས་པ་ཆེན་པོས་འོད་དུ་ཞུ་ནས་བྱང་ཆུབ་ཀྱི་སེམས་སུ་རོ་གཅིག་ཏུ་གྱུར་པར་བསམ་མོ།ཚེ་ཡི་རྫས་རྣམས་ཀུན་ལ་ཐིམ་པ་ཡིས།།འཆི་བ་མེད་པའི་བདུད་རྩིའི་མཆོག་ཏུ་གྱུར།།ཞེས་པའི་དོན་ནན་ཏན་དུ་བསྒོམས་ལ་བཟླས
པབྱའོ།།དེ་ནས་ཐུགས་དམ་བགུལ་ཞིང་ཚེ་འགུགས་པ་ནི།ཧྲཱིཿབཅོམ་ལྡན་མགོན་པོ་ཚེ་དཔག་མེད།།སྐུ་གསུམ་བདག་ཉིད་དབྱིངས་ནས་བཞེངས།།སྣང་སྲིད་ཀུན་ནས་ཚེ་ཁུག་ལ།།དེང་འདིར་སྒྲུབ
མཆོག་རྣམས་ལ་སྩོལ།།ཤར་གྱི་ཚེ་བདག་ལཱ་སྱེ་མ།།དཀར་མོ་ཚེ་ཡི་བུམ་པ་འཛིན།།དྲི་ཟའི་ལག་ནས་ཚེ་ཁུག་ལ།།དེང་འདིར་སྒྲུབ་མཆོག་ལྷོ་ཡི་ཚེ་བདག་མཱ་ལེ་མ།།སྔོན་མོ་ཚེ་ཡི་

གཤིན་རྗེའི་ལག་ནས།དེང་འདིར་སྒྲུབ་མཆོག་ནུབ་ཀྱི་ཚེ་བདག་གཱིརྟི་མ།།དམར་མོ་ཚེ་ཡི།ཀླུ་དབང་ལག་ནས།དེང་འདིར་སྒྲུབ་མཆོག་།བྱང་གི་ཚེ་བདག་ནི་རྟི་མ།།
ལྗང་གུ་ཚེ་ཡིཿགནོད་སྦྱིན་ལག་ནས།དེང་འདིར་གྲུབ་མཆོག།ཤར་ལྷོའི་ཚེ་བདག་དྷཱུ་པེ་མ།།དཀར་མོ་ཚེ་ཡི།མེ་ལྷའི་ལག་ནས།དེང་འདིར་སྒྲུབ་མཆོག་ལྷོ་ནུབ་ཚེ་བདག་པུཥྤེ་མེ།
སེར་མོ་ཚེ་ཡི།སྲིན་པོའི་ལག་ནས།དེང་འདིར་སྒྲུབ་མཆོག།ནུབ་བྱང་ཚེ་བདག་ཨཱ་ལོ་ཀེ།།དམར་མོ་ཚེ་ཡི།རླུང་ལྷའི་ལག་ནས་དེང་འདིར་སྲུབ་མཆོག་བྱང་ཤར་ཚེ་བདག་གཱནྟེ་
མ།།ལྗང་གུ་ཚེ་ཡི།དབང་ལྡན་ལག་ནས།དེང་འདིར་སྒྲུབ་མཆོག་རྣམས་ལ་སྩོལ།།ཧཱུྃ།ཁྲག་གི་ཁམས་ནས་ཚེ་ཉམས་ན།།འབྱུང་བ་ཆུ་ཡི་བཅུད་སྡུས་ལ།།མཱ་མ་ཀི་ཡིས་
ཚེ་སྩོལ་ཅིག།མི་འགྱུར་མི་ཤིགས་བརྟན་པར་མཛོད།།ཤ་ཡི་ཁམས་ནས།འབྱུང་བ་ས་ཡ་སངས་རྒྱས་སྤྱན་མས།མི་འགྱུར་མི་ཤིགས་དྲོད་ཀྱི་ཁམས་ནས།འབྱུང་བ་མེ
ཡི་གོས་དཀར་མོ་ཡིས།མི་འགྱུར།དབུགས་ཀྱི་ཁམས་ནས།འབྱུང་བ་རླུང་གི།དམ་ཚིག་སྒྲོལ་མསཿམི་འགྱུར།སེམས་ཀྱི་ཁམས་ནས།འབྱུང་བ་ནམ་མཁའི།།

དབྱིངས་ཕྱུག་མ་ཡིས།མི་འགྱུར་མི་ཤིགས་བརྟན་པར་མཛོད།།ཅེས་པས་ཚེ་ཡི་དྲངས་མ་རྣམས་འོད་ཀྱི་རྣམ་པར་བཀུགས་ནས་སྲུབ་རྫས་ཐམས་ཅད་ལ་བསྟིམ།དེ་ཉིད་སླར་ཡང་རང་ལུས་ལ་སྦ་བ་ནི།ཧྲཱིཿའཁོར
འདས་ཀུན་གྱི་ཚེ་བཅུད་རྣམས།།ལྷ་དང་སྒྲུབ་པའི་རྫས་ལ་ཐིམ།།དེ་ཡང་འོད་ཀྱི་རྣམ་པར་ནི།།ཐུགས་སྲོག་དྲངས་མའི་ཧྲཱིཿལ་བསྡུ།།དེ་ཉིད་བདག་ཐིམ་ཚེ་བཅུད་ཀྱི།།དྭངས་མ་འོད་ཀྱི་གོང་བུ་ཅ།།
སྙིང་དབུས་ཉི་ཟླའི་གའུར་སྤྲོ།།མི་ཤིགས་རྡོ་རྗེའི་ངོ་བོར་གྱུར།།ཅེས་བརྗོད་ཅིང་དོན་བསྒོམ།གསུམ་ས་རྗེས་ནི་ཚོགས་འཁོར་བྱིན་འདྲབ་ནས།ལྷག་ས་སྦྱིན་པའི་བང་རིག་འཛིན་ལས་བྱང་ལྟར་བྱས་པ།དངོས་གྲུབ་ལེན་པ་ནི།ཨོཾ
ཨཱཿཧཱུཾ།ཆོས་དབྱིངས་ཕྱོགས་ལྷུང་བྲལ་བའི་དཀྱིལ་འཁོར་དུཿཞེས་སོགས་ཀྱིས་གསོལ་འདེབས་ཚོ་བ་དང་བཅས་པས་དཀྱིལ་འཁོར་ལ་འསྐོར་ཞིང་།སྐུར་ཡང་གྲུབ་རྫས་རྣམས་གནས་གསུམ་དུ་རེག་ཅིང་།ཨོཾ།བཅོམ་ལྡན་ཚེ་དཔག
མེད་མགོན་གྱི།།སྐུ་ཡི་ཚེ་དབང་བདག་ལ་སྩོལ།།མི་ཟད་རྒྱན་གྱི་འཁོར་ལོའི་སྐུ།།མགོན་པོ་ཁྱོད་དང་མཉམ་པར་ཤོག།ཀཱ་ཡ་སིདྡྷི་ཨོཾ།དེ་བཞིན་དུ་གསུང་དང་ཐུགས་ཀྱང་འདོན་པ་བསྒྱུར་ཞིང་།ཚེ་བནག་ལས་བཀོར་དང་།
ཚེ་ཅང་གཡོད་བགོ་ང་རོས།སྲང་སང་མཆོད་ཅིང་བཏོད་དོ་ནོངས་པ་བདགས་ནིང་རྟེན་ཡོད་ན་དེ་ལ་བཉི་མ།མེད་ན་ཡེ་ཤེས་པ་གཤེགས།དམ་ཚིག་པ་རངས་བཀྲ།དགེ་བ་བསྔོ་ཞིང་གིས་པ་བརྗོད་པས་མཐའ་བརྒྱན།རྡུལ་ཚོན་ཡོད་ན་ནུ་བོར་གཤེགས་ཤིང་མེད་ན་ཡང་ལས་ཀྱི

རྗེས་མི་མངོན་པར་བྱའོ།།དེ་ལྟར་འཆི་མེད་ཡང་སྙིང་ཀུན་འདུས་ཀྱི་ལས་བྱང་འདི་ན་སློབ་དཔོན་མཚོ་རྒྱས་རྡོ་རྗེའི་ཐུགས་རྗེའི་ཟླ་ཟེར་སྙིང་ལ་ཞུགས་པས་བློ་གྲོས་ཀྱི་ཀུནྡ་ཅུང་ཟད་འཛུམ་པ་རིག་འཛིན་གཏེར་བདག་གླིང་པས་གཏེར་གཞུང་གི
སླུབ་ཐབས་གུད་དུ་སྦས་པའི་མན་ངག་གི་རྗེས་སུ་གནང་བའི་ལུང་རྣམས་དང་མཐུན་པར་དབུ་རུ་གྲུ་འཛིན་གྱི་ཕོ་བྲང་ཆེན་པོར་སྦྱར་བའི་ཡི་གེ་བ་ནི་སྡོམ་བརྩོན་འདུལ་བ་འཛིན་པ་དབུ་མཛད་ངག་དབང་བཟོད་པའོ།།འདིས་འགྲོ་ཀུན་འཆི་བདག་གི་གཡུལ་ལས
རྒྱལ་བའི་རྒྱུར་གྱུར་ཅིག།།སརྦ་མངྒ་ལཾ།།